**Badehuset forbliver lukket i sommer**

**Regeringen er kommet med nye retningslinier for genåbning af indendørs sportsaktiviteter, så f.eks. fitnesscentre kan genåbne.**

**MEN: Reglerne er så stramme, at de i praksis gør en genåbning af vores badehus stort set urealistisk, fordi:**

**- Krav om mindst 4 m2 pr. person. D.v.s max een person i huset ad gangen, måske to, hvis vi tæller hcp-toilettet med.**

**- Krav om grundig daglig rengøring eller oftere, hvis mange brugere**

**- Krav om effektiv, synlig og tidsbestemt rengøring og afspritning af alle håndtag, armaturer o.a. kontaktpunkter**

**Med disse krav vil kun et fåtal af vore medlemmer kunne få glæde af en genåbning og vores udgifter til daglig rengøring vil være uforholdsmæssigt store .**

**Yderligere har vi tilsagn fra Premier Is om at man vil gøre en indsats for at renovere badehuset m.h.t råd og skimmel snarest, hvad vil medføre en lukning i 3-4 uger. Dette vil dog kun blive værksat, hvis håndværkerne kan garantere at være færdige inden sæsonstart d. 1.oktober.**

**Under disse omstændigheder har vi fundet det mest fornuftigt og hensigtsmæssigt, at badehuset forbliver lukket indtil videre -**

**og så er det jo sommer - og vi er  jo en VINTERbadeklub!**

**Med ønsket om en god sommerbadesæson i Skodsborg !**

**HIl!**

**Bestyrelsen**